ଆଜି ଜାତିସଂଘ ଦିବସରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ବିଶ୍ୱ ଶାନ୍ତି ପାଇଁ ଭାରତ ସର୍ବଦା କାର୍ଯ୍ୟ କରିଆସୁଛି, ଯାହା ଜାତିସଂଘର ଶାନ୍ତି ରକ୍ଷା ବାହିନୀରେ ଭାରତର ଅବଦାନରେ ସ୍ପଷ୍ଟ ପ୍ରତୀୟମାନ ହେଉଛି। ସେ କହିଛନ୍ତି, ଭାରତ ଦାରିଦ୍ର୍ୟ ଦୂରୀକରଣ ଓ ଜଳବାୟୁ ସହ ଜଡିତ ସମସ୍ୟାର ସମାଧାନରେ ମଧ୍ୟ ପ୍ରମୁଖ ଭୂମିକା ଗ୍ରହଣ କରୁଛି।
ଆଜି ମନ କି ବାତରେ ଶ୍ରୀ ମୋଦି ଅଧିକ ସମୟ ଜାତିସଂଘ ପ୍ରତିଷ୍ଠା ଦିବସ ସମ୍ପର୍କରେ କହିଛନ୍ତି। ପ୍ରଧାନମନ୍ତ୍ରୀ କହିଛନ୍ତି ଯେ ଯୋଗ ଏବଂ ଆୟୁଷକୁ ଲୋକପ୍ରିୟ କରିବା ପାଇଁ ଭାରତ ବିଶ୍ୱ ସ୍ୱାସ୍ଥ୍ୟ ସଂଗଠନ ସହିତ ଘନିଷ୍ଠ ଭାବରେ କାର୍ଯ୍ୟ କରୁଛି। ୨୦୧୧ ମାର୍ଚ୍ଚରେ, ହୁ ଘୋଷଣା କରିଥିଲା   ଯେ ଭାରତରେ ପାରମ୍ପାରିକ ଚିକିତ୍ସା ପାଇଁ ଏକ ଗ୍ଲୋବାଲ୍ ସେଣ୍ଟର ପ୍ରତିଷ୍ଠା କରାଯିବ।
ଏହି ଅବସରରେ ସେ ୧୯୭୭ ମସିହାରେ ହିନ୍ଦୀରେ ଜାତିସଂଘକୁ ସ୍ୱର୍ଗତ ପ୍ରଧାନମନ୍ତ୍ରୀ ଅଟଳ ବିହାରୀ ବାଜପେୟୀଙ୍କ ସମ୍ବୋଧନ ବିଷୟ କହିଛନ୍ତି। ମୋଦୀ କହିଛନ୍ତି, ଆଜି ମିଳିତ ଜାତିସଂଘ ବିଷୟରେ କଥାବାର୍ତ୍ତା ବେଳେ ମୁଁ ଅଟଳ ଜୀଙ୍କ କଥା ମଧ୍ୟ ମନେ ରଖିଛି। ୧୯୭୭ ମସିହାରେ ସେ ହିନ୍ଦୀରେ ଜାତିସଂଘକୁ ସମ୍ବୋଧିତ କରି ଇତିହାସ ସୃଷ୍ଟି କରିଥିଲେ ବୋଲି ସେ କହିଛନ୍ତି।ବାଜପେୟୀ ପ୍ରଥମେ ୧୯୭୭ ମସିହାରେ ହିନ୍ଦୀରେ ମିଳିତ ଜାତିସଂଘ ସାଧାରଣ ସଭାର ୩୨ତମ ଅଧିବେଶନକୁ ତତ୍କାଳୀନ ପ୍ରଧାନମନ୍ତ୍ରୀ ମୋରାରଜୀ ଦେଶାଇଙ୍କ ନେତୃତ୍ୱରେ ଜନତା ପାର୍ଟି ସରକାରଙ୍କ ଅଧୀନରେ ବୈଦେଶିକ ମନ୍ତ୍ରୀ ଭାବରେ ସମ୍ବୋଧିତ କରିଥିଲେ। ମୋଦୀ କହିଛନ୍ତି ବାଜପେୟୀଙ୍କ ଶବ୍ଦ ଆଜି ବି ଆମକୁ ବାଟ ଦେଖାଉଛି। ଏହି ପୃଥିବୀକୁ ଏକ ଉନ୍ନତ ତଥା ନିରାପଦ ଗ୍ରହରେ ପରିଣତ କରିବାରେ ଭାରତର ଅବଦାନ ସମଗ୍ର ବିଶ୍ୱ ପାଇଁ ଏକ ବଡ଼ ପ୍ରେରଣା।
ପ୍ରଧାନମନ୍ତ୍ରୀ କହିଛନ୍ତି ଯେ ମିଳିତ ଜାତିସଂଘ ଗଠନ ହେବା ପରଠାରୁ ଭାରତ ସଦସ୍ୟ ରହିଆସିଛି ଏବଂ ସ୍ୱାଧୀନତା ପୂର୍ବରୁ ୧୯୪୫ ମସିହାରେ ଭାରତ ଜାତିସଂଘର ଚାର୍ଟରରେ ଦସ୍ତଖତ କରିଛି। ସେ କହିଛନ୍ତି ଯେ ମିଳିତ ଜାତିସଂଘ ସହ ଜଡିତ ଏକ ନିଆରା ବୈଶିଷ୍ଟ୍ୟ ହେଉଛି ଯେ ମିଳିତ ଜାତିସଂଘର ପ୍ରଭାବ ତଥା ଶକ୍ତି ବୃଦ୍ଧିରେ ଭାରତର ମହିଳା ଶକ୍ତି ଏକ ପ୍ରମୁଖ ଭୂମିକା ଗ୍ରହଣ କରିଛି।
ସେ କହିଛନ୍ତି ଯେ ୧୯୪୭-୪୮ ମସିହାରେ ଯେତେବେଳେ ଜାତିସଂଘ ମାନବ ଅଧିକାରର ବିଶ୍ୱ ଘୋଷଣାନାମା ପ୍ରସ୍ତୁତ କରାଯାଉଥିଲା, ସେତେବେଳେ ସେହି ଘୋଷଣାନାମାରେ ଲେଖାଥିଲା ଯେ 'ସମସ୍ତ ପୁରୁଷ ସମାନ ଭାବରେ ସୃଷ୍ଟି ହୋଇଛନ୍ତି'। କିନ୍ତୁ ଭାରତରୁ ଆସିଥିବା ଜଣେ ପ୍ରତିନିଧି ଏହାକୁ ବିରୋଧ କରିଥିଲେ ଏବଂ ପରେ ଏହି ଘୋଷଣାନାମାରେ ଲେଖାଯାଇଥିଲା 'ସମସ୍ତ ମଣିଷ ସମାନ ଭାବରେ ସୃଷ୍ଟି ହୋଇଛନ୍ତି।' ସେହି ପ୍ରତିନିଧି ଥିଲେ ହଂସା ମେହେଟା। କେବଳ ଏତିକି ନୁହେଁ, ୧୯୫୩ ମସିହାରେ ଜାତିସଂଘ ସାଧାରଣ ସଭାର ପ୍ରଥମ ମହିଳା ସଭାପତି ବିଜୟ ଲକ୍ଷ୍ମୀ ପଣ୍ଡିତ ହୋଇଥିଲେ।
'The Samaja', the synonym of news papers in Odisha - a mass circulated and widely read Odia daily has completed 'Hundred' years of its glorious publication.
Subscribe our newsletter to stay updated.
